బ్లడ్ ప్లాస్మా
రక్తపు రసి (Blood plasma - బ్లడ్ ప్లాస్మా, రక్తరసము, నెత్తురు సొన, రక్తజీవద్రవ్యం) అనేది తేటైన ఎండుగడ్డి రంగు గల రక్తం యొక్క ద్రవ భాగం, ఇది రక్తం నుండి ఎర్రరక్తకణాలు, తెల్లరక్తకణాలు, ప్లేట్‌లేట్స్ మరియు ఇతర సెల్యూలర్ భాగాలు తొలగించబడిన తరువాత మిగిలిన భాగం. ఇది మానవ రక్తం యొక్క ఒక పెద్ద భాగం, రక్తంలో దాదాపు 55 శాతం దాకా వుంటుంది, మరియు నీరు, లవణాలు, ఎంజైములు, రోగనిరోధక కణాలు మరియు ఇతర ప్రోటీన్లను కలిగి వుంటుంది. ప్లాస్మా 92% నీటితో కూడి ఉంటుంది, ఇది మానవ శరీరానికి అవసరమైన కణాలు మరియు వివిధ కీలక పదార్థాలను సరఫరా చేసే ఒక మాధ్యమం. ప్లాస్మా శరీరంలో రక్తాన్ని గడ్డకట్టించడం సహా వ్యాధులను ఎదుర్కోవడం మరియు వివిధ ఇతర క్లిష్టమైన విధులను చేపడుతోంది.
ప్లాస్మా
ఒక పదార్థాన్నికి ఎక్కువ వేడి కలుగచేసినప్పుడు అది వాయువుగా మారుతుంది. ఆ వాయువుకు అత్యంత తీవ్రమైన ఉష్ణోగత్రను కలుగజేసినప్పుడు ప్లాస్మా స్థితిలోకి మారుతుంది. ఈ స్థితిలో ఇతర ఘన, ద్రవ, వాయు పదార్థములలోని అణువులలో వలె కేంద్రకం చుట్టూ ఎలక్ట్రాన్లు తిరుగుతూ ఉండవు, కేంద్రకాలు, ఎలక్ట్రానులు వేటికవి స్వేచ్ఛగా తిరుగుతుంటాయి. ఇలా అవి వేటికవి తిరగడానికి కారణం అత్యంత ఉష్ణశక్తి వాటిని అత్యంత వేగంగా చలించేలా చేయటం. అలా ప్లాస్మాలో కణాలు దూరదూరమవుతాయి, సాంద్రత తక్కువవుతుంది, ఆకర్షించుకునే అవకాశాలు తక్కువవుతాయి.